**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 02.06.2023, ora 08.00 – 03.06.2023, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 03.06.2023, ora 07.00**

**RÂURI**

**Debitele au fost în creștere** datorită precipitațiilor prognozate și propagării pe râurile din bazinele hidrografice Arieș, Bega, Timiș, Bârzava, Caraș, Nera, Cerna, bazinele superioare și mijlocii ale Someșului Mic, Jiului, Oltului, Argeșului, Ialomiței și Buzăului, bazinele superioare ale Someșului Mare, Sucevei, Moldovei și Bistriței,cursurile inferioare ale Crișurilor, Târnavelor și Jijiei iar pe celelalte vor fi în general staționare.

Scurgeri importante pe versanți, torenți, pâraie, viituri rapide pe râurile mici cu efecte de inundații locale și creșteri mai importante de niveluri și debite, cu depășiri ale **COTELOR DE APĂRARE** s-au înregistrat şi pe unele râuri mici sud-vestul și zona montană din sud-estul țării ca urmare a precipitațiilor sub formă de aversă căzute în interval, izolat mai însemnate cantitativ.

Debitele se situează la valori sub mediile multianuale lunare, cu coeficienți moduli cuprinși între 30-80%, mai mari (în jurul și peste normalele lunare) pe râurile din bazinele hidrografice: Crişul Alb, Timiș, Bârzava, Caraș, Nera, Cerna, Jiu și în bazinele superioare ale râurilor: Crișul Negru, Cibin, Lotru, și mai mici (sub 30% din normalele lunare) pe râurile din bazinele hidrografice: Iza, Lăpuș, Suceava, Rm. Sărat, Buzău, Bârlad, bazinul superior al râului Vedea, bazinele inferioare ale Moldovei, Bistriței, pe cursul superior al Siretului și pe unii afluenți ai Oltului şi Prutului.

În interval au fost emise o **atenționare hidrologică** pentru fenomene imediate și trei **avertizări hidrologice** pentru fenomene imediate.

A fost în vigoare **ATENȚIONAREA HIDROLOGICĂ** nr. 57 din 01.06.2023, până la ora 24:00.

**Debitele vor fiîn creștere** ca urmare a precipitațiilor prognozate și propagării pe râurile din bazinele hidrografice: Bega, Timiş, Bârzava, Moravița, Caraş, Nera, Cerna, Jiu , bazinele superioare ale Argeşului și Ialomiței bazinul mijlociu și inferior al Oltului, pe cursul mijlociu şi inferior al Mureşului.

Pe celelalte râuri debitele vor fi relativ staționare, exceptând cursul Prutului, unde vor fi în scădere.

Sunt posibile scurgeri importante pe versanți, torenți, pâraie, viituri rapide pe râurile mici cu posibile efecte de inundații locale și creșteri mai importante de niveluri și debite pe unele râuri din Banat și Oltenia, ca urmare a precipitațiilor sub formă de aversă prognozate, izolat mai însemnate cantitativ.

**DUNĂRE**

**Debitul la intrarea în ţară** (secţiunea Baziaş) în intervalul 02-03.06.2023 **a fost** î**n scădere, având valoarea de** **9200 m3/s**, peste media multianuală a lunii **iunie (6400 m3/s).**

În aval de Porțile de Fier debitele au fost în scădere pe sectorul Gruia-Oltenița și în creștere pe sectorul Călărași-Tulcea.

Din informațiile primite în interval, nivelurile se situează peste nivelul corespunzător **FAZEI I DE APĂRARE** la stația hidrometrică Isaccea (380+13)-jud. TL**.**

**Debitul la intrarea în ţară** (secţiunea Baziaş) **va fi în scădere (9100 m3/s).**

În aval de Porțile de Fier debitele vor fi în scădere pe sectorul Gruia-Călărași, relativ staționare pe sectorul Cernavodă-Vadu Oii și în creștere pe sectorul Brăila-Tulcea.

Nivelurile se vor situa peste nivelul corespunzător **FAZEI I DE APĂRARE** la stațiile hidrometrice: Isaccea (380+14)-jud.TL și Tulcea (320)-jud.TL.

**ALIMENTĂRI CU APĂ**

**A.B.A. Argeș-Vedea**

Toți consumatorii sunt alimentați normal.

Alimentarea cu apă a mun. București:

-r. Argeș - Ac. Zăvoiul Orbului: 55 mc/s;

-r. Dâmbovița: ac. Văcărești: 10 mc/s;

-CA2: 0 mc/s;

-Der. Mircea Vodă: 1.2 mc/s.

**A.B.A. Prut-Bârlad**

**Județul Botoșani:**

Se menține situația de restricții în alimentarea cu apă pentru piscicultură la folosința:

-S.C. Pirania S.R.L. Botoșani - pepiniera piscicolă Havârna, prin reducerea debitelor la sursa r. Bașeu - ac. Cal Alb corespunzător treptei a III-a de restricții.

Se menține Planul de restricții în alimentarea cu apă - treapta a III-a, pentru A.N.I.F.-Filiala Teritorială Moldova Nord-U.A. Botoșani-Sistemul de irigații Movileni-Havârna, sursa ac. Cal Alb - r. Bașeu.

**Județul Iași:**

-SC ACVACOM SRL Iași prin reducerea debitelor la sursa r. Gurguiata – ac. Plopi corespunzător treptei III de aplicare a restricțiilor;

-SC MIHPES SRL Iași prin reducerea debitelor la sursa r. Valea Oii – ac. Sârca corespunzător treptei III de aplicare a restricțiilor.

**Județul Vaslui:**

Se mențin prevederile „Planului de restricții și folosire a apei în perioade deficitare”, astfel:

-treapta III - ANIF Filiala Teritorială de Îmbunătățiri Funciare Vaslui-Amenajare de irigații Mânjești, sursa acumularea Mânjești.

**A.B.A. Crişuri**

Debitul râului Barcău în secțiunea Nușfalău este 0.568 mc/s.

Debitul râului Crișul Alb în secțiunea Crișcior este 5,1 mc/s.

**2.** **Situaţia meteorologică în intervalul 02.06.2023, ora 09.00 –03.06.2023, ora 06.00**

**În ţară** valorile termice s-au situat peste mediile multianuale specifice începutului de iunie. Instabilitatea atmosferică s-a manifestat în special în a doua parte a zilei și în prima parte a nopții, la început în zonele de munte, apoi local și temporar și în celelalte regiuni, prin înnorări temporar accentuate, averse și descărcări electrice. Excepție au făcut Dobrogea, centrul Moldovei și jumătatea sudică a Munteniei, unde a predominant o vreme frumoasă cu cerul variabil și numai cu totul izolat s-au semnalat averse. Gradul de instabilitate atmosferică a fost mai accentuat în Carpații Meridionali, în Carpații de Curbură, în dealurile subcarpatice ale Munteniei și Olteniei, în Banat, sudul Crișanei și sud-vestul Transilvaniei unde în intervale scurte de timp (1...3 ore) s-au înregistrat cantități de apă, de 35...45 l/mp. În județele Suceava, Dâmbovița, Mehedinți și Caraș-Severin, iar din surse externe și în județul Buzău, au fost consemnate căderi de grindină. Vântul s-a intensificat treptat în a doua parte a nopții în estul teritoriului, în general cu viteze de 40...45 km/h, dar pentru scurtă durată și în timpul ploilor, iar în zona municipiului Suceava au fost consemnată vijelie cu rafale de până la 72 km/h. Stratul de zăpadă, în continuă diminuare, s-a menținut pe alocuri în zona montană foarte înaltă (în special în Carpații Meridionali), unde măsura, *pe* platformele stațiilor meteorologice, până la 120 cm în Munții Bucegi și 56 cm în Munții Făgăraș, la peste 2000 m. Temperaturile maxime s-au încadrat între 22 de grade la Voineasa, Joseni, Toplița și Sulina și 30 de grade la Turnu Măgurele, Zimnicea, București (toate stațiile meteo), Urziceni, Călărași, Slobozia, Fetești, Brăila, Bacău, Roman, Iași și Botoșani, iar la ora 06 valorile termice erau cuprinse între 8 grade la Întorsura Buzăului și 21 de grade la Gura Portiței. În a doua parte a nopții pe alocuri a mai plouat în nord-vest și cu totul izolat în centru, vest și sud-vest.

**Observație:** în intervalul de diagnoză au fost în vigoare **41 mesaje pentru fenomene meteorologicepericuloase imediate**, emise după cum urmează:

-**21 de avertizări cod portocaliu** (11 emise de către SRPV Timișoara, 4 emise de către CNPM - dintre care 2 pentru SRPV Timișoara, 3 emise de către SRPV Craiova, 2 emise de către SRPV Cluj, 1 emisă de către SRPV Sibiu);

-**20 de atenționări cod galben** (11 emise de către CNPM - dintre care 1 mesaj pentru SRPV Bacău, 7 emise de către SRPV Craiova, 1 emisă de către SRPV Sibiu, 1 emisă de către SRPV Bacău).

**La Bucureşti** vremea a fost predominant frumoasă și caldă. Cerul a fost variabil, cu înnorări temporare în orele serii. Vântul a suflat slab și moderat. Temperatura maximă, mai ridicată decât în ziua precedentă, a fost de 30 de grade, iar la ora 06 se înregistrau 14 grade în Băneasa, 16 grade la Afumați și 17 grade la Filaret.

**3. Prognoza meteorologică în intervalul 03.06.2023, ora 09.00–04.06.2023, ora 9.00**

**În ţară** vremea se va răcori în toate regiunile. În sud-vest și local în centru, sud și sud-est, gradul de instabilitate atmosferică va fi ridicat și, cu precădere în a doua parte a zilei și noaptea, vor fi înnorări temporar accentuate, averse ce vor avea și caracter torențial, frecvente descărcări electrice și izolat grindină. În intervale scurte de timp sau prin acumulare, cantitățile de apă vor fi de 20...25 l/mp și izolat de peste 40...50 l/mp, îndeosebi în Oltenia, nord-vestul Munteniei și în zona Carpaților Meridionali. În restul teritoriului cerul va fi variabil, iar astfel de fenomene se vor semnala cu totul izolat. Vântul va avea intensificări locale, ziua, în regiunile estice, sud-estice, în extremitatea de vest și la munte, dar izolat, de scurtă durată, și în restul zonelor, asociate averselor (viteze în general de 40...60 km/h), iar noaptea în special pe litoral și în sudul Banatului. Temperaturile maxime se vor încadra între 18 și 27 de grade, iar minimele vor fi cuprinse între 5 și 15 grade, cu valori mai scăzute în depresiunile Carpaților Orientali până spre 1...2 grade, dar și mai ridicate pe litoral până spre 18 grade. Spre dimineață, izolat, îndeosebi în regiunile vestice se va forma ceață.

**La Bucureşti** vremea se va răcori și va fi ușor instabilă. Temporar cerul va avea înnorări, iar după orele amiezii va crește probabilitatea pentru averse și descărcări electrice. Vântul va sufla moderat, cu unele intensificări pe parcursul zilei când va atinge viteze în general de 40...50 km/h. Temperatura maximă va fi de 25...27 de grade, iar cea minimă va fi

de 12...14 grade.

***II. CALITATEA APELOR***

Nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

Nu au fost semnalate evenimente deosebite.

1. **În domeniul solului şi vegetaţiei**

Nu au fost semnalate evenimente deosebite.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.